**OBRAZLOŽENJE**

**I. Pravni temelj za donošenje akta**

Pravni temelj za donošenje Odluke o visini poreznih stopa godišnjeg porez na dohodak (u daljnjem tekstu: Prijedlog odluke) sadržan je u članku 19.a stavku 1. Zakona o porezu na dohodak („Narodne novine“, broj 115/16, 106/18, 121/19, 32/20, 138/20, 151/22 i 114/23) koji propisuje da predstavničko tijelo jedinice lokalne samouprave svojom odlukom određuje visinu poreznih stopa za plaćanje godišnjeg poreza na dohodak.

Nadalje, temelj za donošenje Prijedloga odluke je i članak 43. Statuta Općine Sračinec („Službeni vjesnik Varaždinske županije“, broj 25/22) kojim je propisano da Općinsko vijeće donosi odluke i druge opće akte koji su mu stavljeni u djelokrug zakonom i podzakonskim aktima.

**II. Osnovna pitanja koja se uređuju ovim aktom**

Hrvatski sabor donio je na sjednici 28. rujna 2023. Zakon o izmjenama i dopunama Zakona o porezu na dohodak („Narodne novine“, broj 114/23) kojim je, između ostalog, dana ovlast jedinicama lokalne samouprave da samostalno svojim odlukama određuju visine poreznih stopa za plaćanje godišnjeg poreza na dohodak.

Člankom 19.a Zakona o porezu na dohodak propisano je da Općina Sračinec može odlukom propisati nižu stopu za plaćanje poreza na dohodak u granicama od 15% do 22% te višu stopu u granicama od 25% do 33%.

S obzirom da je donošenjem Zakona o izmjenama i dopuni Zakona o lokalnim porezima („Narodne novine“, broj 114/23) ukinut prirez porezu na dohodak, Općina Sračinec ostat će bez dijela prihoda u visini od oko 90.000,00 EUR-a.

Iz tog razloga općinama se daje mogućnost povećanja postojećih stopa poreza na dohodak koje su trenutno - niža 20%, viša 30%.

Ovom odlukom predlaže se povećanje niže porezne stope na 22% kako bi se nadoknadio gubitak nastao ukidanje prireza porezu na dohodak.

**III. Posljedice koje će nastati donošenjem ovog akta**

Povećanjem poreznih stopa poreza na dohodak neto plaća mještana Općine Sračinec umanjiti će se potencijalne neto plaće u rasponu od 1,00 do 25 eura,, ovisno o visini plaće . Primjerice, za bruto plaću od 1.000,00 eura (bez uzdržavanih članova) potencijalna neto plaća biti će manja za 5,25 eura, za bruto plaću od 1.800,00 eura (bez uzdržavanih članova) potencijalna neto plaća biti će manja za 17,60 eura, a za bruto plaću od 2.400,00 eura (bez uzdržavanih članova) potencijalna neto plaća biti će manja za 27,20 eura.

**IV. Financijska sredstva potrebna za provedbu ovog akta**

Za provedbu ovog akta nisu potrebna financijska sredstva.